‘Stem van Formule 1’ Murray Walker oorledeMurray Walker by Autosport International 2009 (Foto: Matthew Spencer – enormospenner – Flickr via Wikimedia Commons) Murray Walker, die Britse uitsaaier wat as die “stem van Formule 1” beskou is, is in die ouderdom van 97 oorlede. Walker het in die Tweede Wêreldoorlog gedien en oor meer as 30 jaar ŉ Formule 1-ikoon geword as kommentator vir die BBC en ITV. Hy was bekend vir sy passievolle styl terwyl hy kommentaar gelewer het. Sy eerste Grand Prix was vir BBC Radio by Silverstone in 1949. In 1978 het hy ŉ voltydse F1-kommentator geword en eers sy mikrofoon opgehang toe hy in 2001 afgetree het ná ŉ 52 jaar lange loopbaan in die uitsaaiwese. “Baie hartseer om van Murray se afsterwe te hoor. Ek het grootgeword met jou stem tydens die wedrenne,” het die sewe keer wêreldkampioen Lewis Hamilton gesê. “Jy het die sport soveel meer opwindend gemaak. Die ikoniese stem van ons sport en ŉ wonderlike mens. Dankie vir alles wat jy gedoen het, jy sal nie vergeet word nie. Rus in vrede.” Walker is in die ouderdom van 89 met ŉ tipe limfoom gediagnoseer tydens toetse in die hospitaal ná hy tydens ŉ vakansie geval het. Hy was bekend vir sy kennis van die sport en kleurvolle verbale “foute” wat deel vorm van sy nalatenskap. Dit sluit onder andere in: “There’s nothing wrong with the car except it’s on fire”, “Now excuse me while I interrupt myself”, “I’m ready to stop my start watch” en “Unless I’m very much mistaken… I am very much mistaken!” "It was never work to Murray, it was never just commentating, it was simply telling the world about something he loved." Murray Walker remembered… pic.twitter.com/ZqEJa9Hfl9 — Formula 1 (@F1) March 13, 2021